薩滿教信仰理論都係建基喺萬物有靈論，以前嘅人對好多自然現象都唔知點解，對於好多自己估計唔到嘅嘢，都覺得有一啲超自然能力控制住，基於唔同現象嘅特點，而慢慢演變成一啲神神鬼鬼嘅嘢，一啲好嘅嘢就當係神做，唔好嘅嘢就當係鬼做。佢哋認為好多現象都涉及到鬼神，而喺要做呢啲涉及到鬼神嘅嘢之前，就要搵巫師去先同呢啲鬼神溝通，涉及鬼嘅就要先將啲鬼趕走，涉及神嘅嘢就先要通過獻祭或類似儀式疏通，咁樣之後再做嗰件事情就會順利得多。而呢啲神靈主要都分兩類，一種係自然神靈，另一種係社會神靈。